ಆರೋಗ್ಯವಂತ ಹೃದಯ ನಿಮ್ಮದಾಗಲು ತಪ್ಪದೆ ಬಳಸಿ ಮೀನಿನ ಎಣ್ಣೆ.. ಸ್ಪೆಷಲ್ ಡೆಸ್ಕ್ : ನೈಸರ್ಗಿಕ ಮೂಲಗಳಿಂದ ಸಿದ್ಧಪಡಿಸಲಾಗುವ ಎಣ್ಣೆಗಳು ಯಾವಾಗಲೂ ದೇಹಕ್ಕೆ ಅತ್ಯುತ್ತಮ ಪೋಷಕಗಳು. ಒಮ್ಮೆ ಬಾಲ್ಯದ ದಿನಗಳನ್ನು ನೆನಪಿಸಿಕೊಳ್ಳಿ. ಯಾವ ರೀತಿ ತಾಯಿ ನಿಮ್ಮ ದೇಹಕ್ಕೆ ಎಣ್ಣೆ ಹಚ್ಚಿ ಮಸಾಜ್ ಮಾಡಿ ಸ್ನಾನ ಮಾಡಿಸುತ್ತಿದ್ದರು? ಈ ಹಂತವನ್ನು ಇನ್ನಷ್ಟು ಮುಂದಕ್ಕೆ ತೆಗೆದುಕೊಂಡು ಹೋದರೆ ಅಂದರೆ ದೊಡ್ಡವರಾದ ಬಳಿಕವೂ ಕೆಲವೊಂದು ಅವಶ್ಯಕ ಎಣ್ಣೆಯನ್ನು ದೇಹಕ್ಕೆ ಹಚ್ಚುವುದರಿಂದ ನಿಮ್ಮ ದೇಹವು ವಯಸ್ಸಾಗುವ ಪ್ರಕ್ರಿಯೆಯನ್ನು ನಿಧಾನಗೊಳಿಸಲು ಸಾಧ್ಯವಾಗುತ್ತದೆ. ಕೆಲವೊಂದು ನಿರ್ದಿಷ್ಟ ಎಣ್ಣೆಗಳಲ್ಲಿ ಉತ್ತಮ ಕೊಬ್ಬಿನ ಅಂಶಗಳಿದ್ದು, ಅವು ದೇಹದ ಬೆಳವಣಿಗೆಯನ್ನು ಉತ್ತಮಗೊಳಿಸಲು ನೆರವಾಗುತ್ತವೆ. ಈ ಹಿನ್ನೆಲೆಯಲ್ಲಿ ದೇಹಾರೋಗ್ಯವನ್ನು ಕಾಪಾಡುವಲ್ಲಿ ನೆರವು ನೀಡುವ ಕೆಲವೊಂದು ಎಣ್ಣೆಗಳ ವಿವರ ಇಲ್ಲಿದೆ. ಕೊಬ್ಬರಿ ಎಣ್ಣೆ : ಅತ್ಯುತ್ತಮ ಆಹಾರ ಎಂಬ ಹೆಗ್ಗಳಿಕೆಯನ್ನು ಪಡೆದಿರುವ ಎಣ್ಣೆ ತೆಂಗಿನ ಎಣ್ಣೆ. ಇದನ್ನು ಸೇವಿಸಿ ಆರೋಗ್ಯವಂತರಾಗಿರುವ ದೊಡ್ಡ ಪ್ರಮಾಣದ ಜನರು ವಿಶ್ವದಾದ್ಯಂತ ಇದ್ದಾರೆ. ಇದು ದೇಹದ ತೂಕವನ್ನು ಇಳಿಸುವುದು ಇಲ್ಲವೇ ನಿಯಂತ್ರಣದಲ್ಲಿಡಲು ನೆರವಾಗುತ್ತದೆ. ಸಿಹಿಕುಂಬಳ ಎಣ್ಣೆ : ಸಿಹಿಗುಂಬಳ ಬೀಜದ ಎಣ್ಣೆಯು ಜನನೇಂದ್ರಿಯಕ್ಕೆ ನೆರವು ನೀಡುವ ಗ್ರಂಥಿಯನ್ನು ಆರೋಗ್ಯಕರವಾಗಿಡುತ್ತದೆ. ಇದರಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಸತು ಇದ್ದು, ಇದು ರಕ್ತದ ಒತ್ತಡವನ್ನು ಕಡಿಮೆ ಮಾಡುತ್ತದೆ. ಜೊತೆಗೆ ಮಹಿಳೆಯರಲ್ಲಿ ಋತುಸ್ರಾವ ಸಂದರ್ಭದಲ್ಲಿ ಎದುರಾಗುವ ಸಮಸ್ಯೆಗಳನ್ನು ನಿವಾರಿಸುತ್ತದೆ. ಅವೊಕಡೊ ಎಣ್ಣೆ : ಅವೊಕಡೊ ಅಥವಾ ಬೆಣ್ಣೆ ಹಣ್ಣಿನ ಬೀಜದ ಎಣ್ಣೆಯಲ್ಲಿ ಚರ್ಮದ ಆರೋಗ್ಯ ಕಾಪಾಡುವ ಹಲವಾರು ಅಂಶಗಳಿವೆ. ಮೀನಿನ ಎಣ್ಣೆ : ಇದರಲ್ಲಿ ಒಮೆಗಾ3 ಕೊಬ್ಬಿನ ಆಮ್ಲ ಇರುತ್ತದೆ. ಇದು ಮೆದುಳು ಮತ್ತು ಹೃದಯ ಆರೋಗ್ಯವನ್ನು ಕಾಪಾಡುತ್ತದೆ. ಜೊತೆಗೆ ಮೂಳೆಯನ್ನು ಗಟ್ಟಿಗೊಳಿಸುತ್ತದೆ. ಈ ಎಣ್ಣೆಗಳನ್ನು ಸೇವಿಸುವ ಮೂಲಕ ಖಚಿತವಾಗಿಯೂ ಆರೋಗ್ಯಕರವಾಗಿ ದೇಹದ ಕ್ಷಮತೆಯನ್ನು ಉಳಿಸಿಕೊಳ್ಳಲು ಸಾಧ್ಯ.